钦定古今图书集成/方舆汇编/职方典/第1133卷 > 《梅城杂咏》余庠
## 钦定古今图书集成/方舆汇编/职方典/第1133卷 > 《梅城杂咏》余庠

柳阴深处系孤舟，钓罢归来乐自由。烂醉不知明月
上，不妨风浪打船头。

二

钝斧磨穿石上苔，山中寒尽又春来。采樵撞著烧丹
客，借问碧桃开未开。

三

春暖春寒布谷啼，白云深处好扶犁。闲来检点南山
事，豆子苗生麦又齐。

四

黄发儿童著地眠，茸茸青草暖生烟。醒来不见阳陂
犊，寻到落花流水边。